La III edició dels Premis Paterna Ciutat d'Empreses  dona a conéicer les seues 19 empreses finalistes
06/11/2018

# La III edició dels Premis Paterna Ciutat d'Empreses dona a conéicer les seues 19 empreses finalistes

[![La III edició dels Premis Paterna Ciutat d'Empreses  dona a conéicer les seues 19 empreses finalistes ](/images/noticias/2018/11/finalistas-premios-gr.jpg)](/images/noticias/2018/11/finalistas-premios-gr.jpg)

06.11.2018

La gala tindrà lloc el 14 de novembre a les 19 hores en el Gran Teatre de Paterna

L'Ajuntament de Paterna ha donat a conéixer el nom dels 19 finalistes de la III edició dels Premis Paterna Ciutat d'Empreses, associació presidida per l'alcalde Juan Antonio Sagredo.

La cerimònia de lliurament de premis se celebrarà el dimecres 14 de novembre, a les 19 hores en el Gran Teatre Antonio Ferrandis, i té com a objectiu reconéixer la figura de l'empresariat assentat a Paterna i divulgar la seua contribució en la societat actual.

L'alcalde de Paterna i president de l'Associació Paterna Ciutat d'Empreses, Juan Antonio Sagredo, ha agraït la participació de totes les empreses i ha aprofitat per a felicitar a tots els finalistes i reconéixer “el gran potencial de les companyies seleccionades, exemple de la qualitat del nostre teixit industrial”.

En la categoria **d'Emprenedor/a de l'Any**, els finalistes són, l'empresa **Nunsys**, especialitzada en la implantació de solucions integrals de tecnologia tant en empreses privades com en entitats públiques; **Bet Solar**, referent en la distribució d'energia solar fotovoltaica per a instal·lacions aïllades, autoconsum amb connexió a xarxa i bombament solar tant a nivell nacional com internacional; i **Tecnoclad Laser Solutions**, empresa de base tecnològica enfocada oferir solucions en el camp del processament de materials per làser

En **Investigació i Innovació Empresarial**, les empreses que competiran seran **Darwin Bioprospecting Excellence**, fundada per un equip de científics amb més de 25 anys d'experiència en microbiologia i ecologia microbiana, amb la missió de portar al comprat solucions microbianes a la carta; **Laiex**, dedicada a la fabricació de matèries primeres de látexes d'estiré-butandié, polímers acrílics i vinílic; el **Grup Vento**, especialitzat en el disseny i fabricació de maquinària industrial; i **Surgival**, que s'encarrega del desenvolupament i fabricació d'implants i instrumentals quirúrgics per a Cirurgia Ortopèdica i Traumatologia.

Per la seua part les finalistes a **Empreses Socialment Responsables**, han sigut **Novaterra Catering** d'àpats, empresa que es dedica a la lluita contra la pobresa i l'exclusió social a través de la formació i inserció soci laboral, especialitzada en serveis de catering d'àpats amb l'accent posat en la sostenibilitat social i ambiental; **Lafuente Serveis Integrals**, que fomenta la integració social dels col·lectius més vulnerables a través de la seua inserció laboral; i l'empresa **LAIEX**, que produeix emulsions i compostos innovadors per a Espanya, Itàlia, Holanda, Alemanya, Suïssa, Polònia i el Brasil.

Quant al premi a la **Trajectòria i Projecció** Internacional, els seleccionats són **Surgival**, que comercialitza els seus productes especialitzats en Cirurgia Ortopèdica i Traumatologia en els cinc continents; **Càrnies Serrano**, amb més de mig segle i que en l'actualitat es troba present en les principals cadenes de distribució nacionals i internacionals; i **Guitarres Raimundo**, que produeixen més de 12.000 instruments a l'any, dels quals el 85% són exportats a tothom.

En la categoria a la Dona Empresària es disputaran el guardó **María Albiach Martí de Valgenetics**, empresa que ofereix solucions biotecnològiques per al sector agrari; **Ángela Pérez de Imegen**, empresa líder en genètica i genòmica, que busca millorar la qualitat de vida de les persones posant la genètica al seu servei; i **Juani Serrano Morenilla  de Géser Electric**, empresa industrial que es dedica a instal·lacions elèctriques en baixa i mitjana tensió, instal·lacions de telecomunicacions de protecció contra incendis, de climatització i especialment en els últims anys instal·lacions que utilitzen energies renovables.

Finalment, en la categoria creada per a reconéixer la figura de l'empresari autònom, el premi al **Micropyme Local,** es troben **Panel Asistencia**, que ofereix serveis d'obra de paleta, electricitat, lampisteria i serralleria; **Concha Pinazo Inmobiliaria**, una de les agencia més conegudes de Paterna; i **Intenanomat**, especialitzada en la síntesi de diferents tipus de nanopartícules